Karmsund folkemuseum

Karmsund folkemuseum er et museum i Haugesund som dekker nyere tids  kulturhistorie i Nord-Rogaland. Museumsbygget rommer utstillinger, arkiver, kontorer og hovedadministrasjonen for Haugalandmuseene.

Historikk og utstillinger

Museums- og historielaget for Haugesund og bygdene opprettet Karmsund folkemuseum under navnet «Haugesund Museum» i 1925. Publikumsutstillingene åpnet i det nybygde Haugesund rådhus i 1932. I 1985 flyttet museet til egne lokaler i byens eldste meieribygning i Skåregata 142 . I 2005 ble Karmsund Folkemuseum en del av Haugalandmuseet, regionmuseet for flere museumsavdelinger på Haugalandet.

Karmsund Folkemuseum har fire faste hovedutstillinger: «Fiskeri og sjøfart» som forteller om det rike sildefisket 1850–1870 og annet, «Fra jord til bord» som viser gjenstander fra landbruket i distriktet, «Byen som gikk i land» som tar for seg Haugesunds byhistorie, og «Heim og nærmiljø». De fleste gjenstandene er fra 1800- og 1900-tallet.

Se også
 Haugalandmuseet

Referanser

Eksterne lenker
 
 Karmsund folkemuseums nettpresentasjon
 Karmsund Folkemuseum på Facebook
 

Museer i Rogaland
Kultur i Haugesund
Haugalandet
Rogalands historie